নিঃসঙ্গতা কাটাতে দ্বিতীয় বিয়ে জন বার্লার! জানুন তাঁর স্ত্রীর পরিচয়

ওয়েব ডেস্ক: প্রথম স্ত্রীর মৃত্যুর সাত মাসের মাথায় ফের বিবাহবন্ধনে (Marriage) আবদ্ধ হলেন প্রাক্তন কেন্দ্রীয় মন্ত্রী ও আলিপুরদুয়ারের (Alipurduar) প্রাক্তন সাংসদ জন বার্লা (John Barla)। নিঃসঙ্গতা কাটাতেই নতুন এই সিদ্ধান্ত, নিজেই জানিয়েছেন তিনি। গত ২৩ এপ্রিল প্রয়াত হন তাঁর স্ত্রী মহিমা বার্লা। পরিবারের শূন্যতা এবং দৈনন্দিন জীবনের নানা অসুবিধা মাথায় রেখে দুই পরিবারের সম্মতিতেই দ্বিতীয় বিয়েতে রাজি হন জন।

জানা গিয়েছে, ১১ নভেম্বর আইনি বিয়ে সেরে ফেলেছেন জন বার্লা। এবার অপেক্ষা সামাজিক অনুষ্ঠানের। পাত্রীর পরিচয়ও প্রকাশ্যে এসেছে। জন বার্লার দ্বিতীয় স্ত্রী দলগাঁও চাবাগানের দলমণি ডিভিশনের বাসিন্দা মঞ্জু তিরকে। তিনি পেশায় শিক্ষিকা। জানা গিয়েছে, মঞ্জু দেবী ডিমডিমার সেন্ট মারিয়া গরেতি ডিমডিমা গার্লস হাই স্কুলে শিক্ষকতা করেন।

আরও পড়ুন: বারাসাত মেডিকেল কলেজে নাবালিকাকে শ্লীলতাহানির অভিযোগে চিকিৎসক গ্রেফতার

নিজের সিদ্ধান্ত নিয়ে জন বার্লা বলেন যে, প্রথম স্ত্রীর মৃত্যুর পর তিনি এবং তাঁর পরিবার নিঃসঙ্গতায় ভুগছিলেন। বাড়ির নানা কাজ সামলাতে সমস্যা হচ্ছিল। সেই কারণে দুই পরিবারের সম্মতি নিয়ে তাঁরা বিয়ে করেছেন বলে জানা জন। তিনি বলেন, “রেজিস্ট্রি সেরে ফেলেছি, খুব শিগগিরই সামাজিক বিয়ের অনুষ্ঠান হবে।”

উল্লেখ্য, ডুয়ার্সের রাজনীতিতে জন বার্লা বরাবরই এক পরিচিত মুখ। ২০১৯ সালে বিজেপির প্রার্থী হয়ে আলিপুরদুয়ার লোকসভা কেন্দ্র থেকে জয়ী হন। পরে কেন্দ্রীয় মন্ত্রিসভায়ও জায়গা পান। তবে ২০২৪-এর লোকসভা নির্বাচনে বিজেপি তাঁকে প্রার্থী না করায় দুই পক্ষের মধ্যে দূরত্ব বাড়তে থাকে। শেষ পর্যন্ত তিনি তৃণমূল কংগ্রেসে যোগ দেন।

দেখুন আরও খবর:

The post নিঃসঙ্গতা কাটাতে দ্বিতীয় বিয়ে জন বার্লার! জানুন তাঁর স্ত্রীর পরিচয় first appeared on KolkataTV.

The post নিঃসঙ্গতা কাটাতে দ্বিতীয় বিয়ে জন বার্লার! জানুন তাঁর স্ত্রীর পরিচয় appeared first on KolkataTV.