আগেই বিয়ে হয়েছে! অনিন্দিতার পর হিরণকে নিয়ে বিরাট দাবি ঋতিকার

ওয়েব ডেস্ক: মঙ্গলবার আচমকা সোশ্যাল মিডিয়ায় ভাইরাল হয় হিরণ চট্টোপাধ্যায়ের (Hiran Chatterjee) দ্বিতীয় বিয়ের (Second Marriage) ছবি। বারাণসীর ঘাটে নিজের ব্যক্তিগত সহকারী ঋতিকা গিরির (Ritika Giri) সাতে ফের সাতপাকে বাঁধা পড়েন অভিনেতা। তারপর তাঁর প্রথম স্ত্রী তাঁর বিরুদ্ধে একাধিক অভিযোগ আনেন বিজেপি বিধায়কের বিরুদ্ধে। পাশাপাশি এও অভিযোগ করেন যে, ডিভোর্স না দিয়েই নাকি তিনি দ্বিতীয় বিয়ে করেছেন। অনিন্দিতা চট্টোপাধ্যায়ের (Anindita Chatterjee) এই বক্তব্য সামনে আসার পরেই ঘি পড়ে বিবাহ-বিতর্কের আগুনে। এবার এ নিয়ে মুখ খুললেন অভিনেতার দ্বিতীয় স্ত্রী।

বুধবার সোশ্যাল মিডিয়ায় নিজের বিয়ের কথা স্বীকার করে ঋতিকা লেখেন, “অনিন্দিতাকে বিবাহবিচ্ছেদের আইনি নোটিস আগেই পাঠানো হয়েছে।” তিনি আরও জানান যে, এ বিষয়ে সমাজের অতিরিক্ত ‘আগ্রহ’ তাঁকে অস্বস্তিতে ফেলছে। হিরণের দ্বিতীয় স্ত্রী এও দাবি করেন যে, গত পাঁচ বছর ধরে তাঁরা একসঙ্গে আছেন এবং এই সব বিষয়ে অনিন্দিতা জানতেন। পাশাপাশি বিয়ে প্রসঙ্গে ঋতিকা আরও বলেন যে, তাঁর বয়স সম্পর্কে ভুল তথ্য দেওয়া হয়েছে এবং এই বিয়ে তাঁরা আগেই করেছেন।

আরও পড়ুন: সেন্সরের আগেই ‘দেশু’র টিকিট বিক্রিতে বিতর্ক

এদিকে মঙ্গলবার দুপুরে হিরণ-ঋতিকার বিয়ের ছবি ছড়িয়ে পড়তেই বিকেলে অনিন্দিতা দাবি করেন, “এই বিয়ে বেআইনি। আমার সঙ্গে ওর বিবাহবিচ্ছেদ হয়নি। এই বাড়িতে ওর নিয়মিত যাতায়াত ছিল।” তিনি এও জানেন যে, হিরণ ও ঋতিকার সম্পর্ক নিয়ে তিনি কেবল কানাঘুষো শুনেছিলেন। নিশ্চিত কিছু জানতেন না। তবে বুধবার ঋতিকার লেখায় সেই চিত্রনাট্যের পুরোটাই যেন বদলে গেল।

দেখুন আরও খবর:

The post আগেই বিয়ে হয়েছে! অনিন্দিতার পর হিরণকে নিয়ে বিরাট দাবি ঋতিকার first appeared on KolkataTV.

The post আগেই বিয়ে হয়েছে! অনিন্দিতার পর হিরণকে নিয়ে বিরাট দাবি ঋতিকার appeared first on KolkataTV.